Document ID: 31986L0562

*****
ΟΔΗΓΙΑ ΤΗΣ ΕΠΙΤΡΟΠΗΣ
της 6ης Νοεμβρίου 1986
για την προσαρμογή στην τεχνική πρόοδο της οδηγίας 71/127/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν τα κάτοπτρα οδηγήσεως των οχημάτων με κινητήρα
(86/562/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν την έγκριση των οχημάτων με κινητήρα και των ρυμουλκουμένων τους (1), όπως τροποποιήθηκε τελευταία από την οδηγία 80/1267/ΕΟΚ (2), και ιδίως το άρθρο 11,
την οδηγία 71/127/ΕΟΚ του Συμβουλίου της 1ης Μαρτίου 1971 περί προσεγγίσεως των νομοθεσιών των κρατών μελών που αφορούν τα κάτοπτρα οδηγήσεως των οχημάτων με κινητήρα (3), όπως τροποποιήθηκε τελευταία από την οδηγία 85/205/ΕΟΚ της Επιτροπής (4),
Εκτιμώντας:
ότι όλα τα κάτοπτρα οδηγήσεως που λαμβάνουν την επικύρωση ΕΟΚ μετά την 1η Οκτωβρίου 1986 πρέπει να φέρουν το σήμα επικυρώσεως ΕΟΚ με τον αύξοντα αριθμό 02· ότι για τα κάτοπτρα οδηγήσεως που ανήκουν στις κλάσεις Ι, ΙΙ και ΙΙΙ, ο αύξων αριθμός 01 μπορεί ακόμη να χρησιμοποιηθεί εφόσον οι προδιαγραφές που αναφέρονται στις αυτές κλάσεις κατόπτρων δεν έχουν τροποποιηθεί·
ότι μεγάλο μέρος κατόπτρων οδηγήσεως φέρει προστατευτικά περιβλήματα από πλαστική ύλη και ότι η τροποποίηση ενός μόνο χαρακτήρα του σήματος επικυρώσεως συνεπάγεται τη σημαντική ή ακόμη και ολική μετατροπή του εξοπλισμού που χρησιμοποιείται για τη χύτευση· ότι τα έξοδα που προκύπτουν από τις μετατροπές αυτές ενδέχεται να είναι υπερβολικά σε σχέση με τον επιδιωκόμενο στόχο·
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των οχημάτων με κινητήρα,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 71/127/ΕΟΚ τροποποιείται ως εξής:
1. Στο παράρτημα ΙΙ συμπληρωματικό παράρτημα 2 στο τέλος του σημείου 4.2 προστίθεται το ακόλουθο κείμενο:
«Ο αύξων αριθμός 01 μπορεί, ωστόσο, να παραμείνει για τα κάτοπτρα οδηγήσεως που ανήκουν στις κλάσεις Ι, ΙΙ και ΙΙΙ, εφόσον οι προδιαγραφές που αναφέρονται στις τρεις αυτές κλάσεις κατόπτρων δεν έχουν τροποποιηθεί.»
2. Στο παράρτημα ΙΙΙ προστίθεται το ακόλουθο σημείο 1.3:
«1.3. Τα σχήματα των οποίων ο τύπος έχει λάβει έγκριση ΕΟΚ όσον αφορά την εγκατάσταση κατόπτρων οδηγήσεως, σύμφωνα με τις προδιαγραφές της παρούσας οδηγίας, μπορούν να εφοδιαστούν, εν μέρει ή στο σύνολό τους, με κάτοπτρα των κλάσεων Ι, ΙΙ και ΙΙΙ τα οποία φέρουν, στο σήμα επικυρώσεως ΕΟΚ, του αύξοντα αριθμό 01, και αυτό εφόσον οι προδιαγραφές που αναφέρονται στις τρεις αυτές κλάσεις κατόπτρων δεν έχουν τροποποιηθεί.»
Άρθρο 2
Τα κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία το αργότερο στις 31 Δεκεμβρίου 1986. Ενημερώνουν αμέσως την Επιτροπή σχετικά.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 6 Νοεμβρίου 1986.

Labels: 7
8